15. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 7681 της 31 Μαρτ./12 Απρ. 1989 (ΦΕΚ Β΄ 251) Μεταφορά αρμοδιότητας Αντισταθμιστικών Οφελών Τουρισμού. Έχοντας υπόψη τις διατάξεις : α.Του άρθρ.7 του Νόμ. 1682/1987 «Μέσα και όργανα αναπτυξιακής πολιτικής, προγραμματικές συμφωνίες κ.τ.λ.» (ΦΕΚ 14). β.Του Νόμ. 1835/1989 «Σύσταση Υπουργείου Τουρισμού κ.τ.λ.» (ΦΕΚ 76). γ.Του Π.Δ. 174/1989 «Διορισμός Υπουργών και Αναπληρωτών Υπουργών» (ΦΕΚ 84). δ.Της απόφασης Α/13381/ΔΙΟΝΟΣΕ 693/1.7. 1988 του Υπουργού Εθνικής Οικονομίας (ΦΕΚ 453). 2.Το έγγραφο 187/23.3.1989 (ΦΕΚ 453) του Υπουργού Τουρισμού Νίκου Σκουλά, αποφασίζουμε: 1.Η αρμοδιότητα της αντισταθμιστικής πίστωσης, οργάνωσης εργασιών για τη διαπραγμάτευση και τη συνομολόγηση συμβάσεων προμηθειών του δημόσιου τομέα που συνδέονται με αντισταθμιστικά οφέλη στον τομέα τουρισμού, μεταφέρεται στον Υπουργό Τουρισμού. 2.Η απόφαση Α/13381/ ΔΙΟΝΟΣΕ 693/1.7.1988 του Υπουργού Εθνικής Οικονομίας παύει να ισχύει. 3.Η απόφαση αυτή να δημοσιευθεί στην Εφημερίδα της Κυβερνήσεως. (Μετά τη σελ. 8(β) Σελ. 9(β) Τεύχος ΙΒ-3-Ι Σελ. 99 Υπουργεία Τύπου και Τουρισμού 18.Α.α.14-15 7

[Source: greek_legal_code_raptarchis | Tokens: 1049]